โรคอ้วนในวัยเด็ก ปัญหาใหญ่ด้านสุขภาพในสหรัฐ
ปัญหาเด็กน้ำหนักตัวเกินมาตรฐานหรือเป็นโรคอ้วน กำลังเป็นปัญหาใหญ่ด้านสุขภาพในสหรัฐ โดยขณะนี้สุภาพสตรีหมายเลขหนึ่งของสหรัฐ นางมิเชล โอบาม
ในขณะเดียวกันรายงานล่าสุดระบุว่า อาหารว่างประเภทขนมขบเคี้ยว คือสาเหตุสำคัญประการหนึ่งที่ทำให้เด็กอเมริกันทุกวันนี้เป็นโรคอ้วนมากขึ้น นักวิจัยที่มหาวิทยาลัยแห่งรัฐNorthCarolina ระบุว่าปัจจุบันเด็กอเมริกันรับประทานอาหารว่างประเภทขนมขบเคี้ยวเฉลี่ยวันละ 3 ครั้งต่อคนซึ่งหากคิดตามปริมาณแคลลอรี่ จะมีสัดส่วนเกือบ 1 ใน 3ของปริมาณแคลลอรี่จากอาหารทั้งหมดที่เด็กๆ บริโภคในแต่ละวันแคลลอรี่ส่วนเกินเหล่านั้นสะสมเป็นไขมันและเพิ่มน้ำหนักตัว ให้แก่เด็กอเมริกันจำนวนมากโดยปัจจุบัน หน่วยงานสาธารณสุขสหรัฐประเมินว่า มีเด็กน้ำหนักตัวเกินมาตรฐานเข้าขั้นอันตรายราว17% ของเด็กอเมริกันทั้งประเทศ นักวิจัยได้ศึกษาเรื่องผลกระทบของอาหารว่างประเภทขบเคี้ยวนี้โดยรวบรวมข้อมูลจากกลุ่มตัวอย่างอายุระหว่าง 2-18 ปี จำนวน 31,000 คนเป็นเวลา 30ปี พบว่า ปริมาณการบริโภคขนมขบเคี้ยวเริ่มเพิ่มสูงขึ้นเมื่อประมาณ 40 ปีที่แล้วโดยเฉพาะขนมขบเคี้ยวประเภทที่มีรสเค็ม ไขมันสูง เช่นมันฝรั่งทอดกรอบรวมทั้งขนมหวานต่างๆ ไม่ว่าจะเป็นเค้ก คุ้กกี้ หรือไอศครีมที่เมื่อก่อนมักจะเก็บไว้ทานหลังอาหารเย็น รายงานวิจัยดังกล่าวที่ตีพิมพ์อยู่ในวารสารHealthAffairs ชี้ว่าผู้ปกครองควรจำกัดอาหารว่างของลูกๆให้เหลือเพียงวันละครั้งสำหรับเด็กอายุ 6ขวบขึ้นไป และควรเลือกอาหารว่างประเภทที่มีประโยชน์ เช่น ผลไม้หรือผักต่างๆศาสตราจารย์ด้านโภชนาการ Barry Popkin ผู้จัดทำรายงานชิ้นนี้ยังระบุด้วยว่าโรงเรียนในสหรัฐควรปรับปรุงโภชนาการในโรงเรียน เช่นสนับสนุนให้เด็กๆ ทานอาหารว่างที่มีประโยชน์ มีอาหารกลางวันให้เลือกมากขึ้นและลดเครื่องดื่มที่มีน้ำตาลเป็นส่วนผสม เมื่อช่วงต้นเดือนบริษัทน้ำอัดลมโคคา-โคลาประกาศว่าจะหยุดขายเครื่องดื่มที่ผสมน้ำตาลตามโรงเรียนในสหรัฐ นอกเสียจากผู้ปกครองจะต้องการให้มีการจำหน่ายต่อไปในขณะที่คู่แข่งคือบริษัทเป๊บซี่ ก็เพิ่งประกาศเช่นกันว่า จะหยุดขายเครื่องดื่มผสมน้ำตาลในโรงเรียนทั่วโลก ทางหน่วยงานด้านสาธารณสุขอเมริกันต่างเห็นดีเห็นงามกับข้อเสนอของบริษัทน้ำอัดลมรายใหญ่ทั้งสองบริษัทและต้องการให้มีการเปลี่ยนแปลงในทำนองนี้มากยิ่งขึ้นโดยเฉพาะการสนับสนุนให้เด็กสามารถเข้าถึงอาหารที่มีประโยชน์ได้มากขึ้นรวมทั้งการลดจำนวนเครื่องจำหน่ายขนมขบเคี้ยวอัตโนมัติตามโรงเรียนต่างๆ ลงซึ่งเป็นส่วนหนึ่งของแผนลดจำนวนเด็กที่เป็นโรคอ้วนทั่วอเมริกา